EkBass/fiwiki-20250220-pages-articles huggingface dataset:
Hakikat

Hakikat (ХIакъикъат, ”Totuus”) on Venäjällä Dagestanin tasavallan pääkaupungissa Mahatškalassa ilmestyvä avaarinkielinen sanomalehti. Ensimmäiset avaarinkieliset lehdet Zaman (”Aika”) ja Avaristan ilmestyivät helmikuun vallankumouksen jälkeen Temir-Han-Šurassa vuonna 1917. Ensimmäinen bolševikkilehti Haltulel tšagi (”Työkansa”) perustettiin samassa kaupungissa vuonna 1918, mutta se lakkasi puna-armeijan jouduttua vetäytymään Dagestanista. Vuonna 1921 Temir-Han-Šurassa alkoi ilmestyä VKP(b):n Dagestanin aluekomitean ja vallankumouskomitean äänenkannattaja Bagaral mugrul (”Punaiset vuoret”), joka lakkasi seuraavana vuonna uuteen talouspolitiikkaan siirtymisen aiheuttamien rahoitusvaikeuksien takia. Vuonna 1923 Gunibissa perustettiin avaarinkielinen lehti Magarulav (”Vuoristolainen”), joka sittemmin siirtyi Hunzahiin ja vuonna 1927 Mahatškalaan. Aikaisemmin arabialaisella kirjaimistolla ilmestynyt, sisällöltään ja levikiltään vaatimaton lehti alkoi vuonna 1927 siirtyä latinalaisiin aakkosiin, mikä karkotti suuren osan sen lukijoista. Lehti sai vuonna 1931 nimen Sotsializmajalul bairah (”Sosialismin lippu”) ja vuonna 1934 nimen Magarul bolševik (”Vuorten bolševikki”). Se siirtyi kyrilliseen kirjaimistoon vuonna 1938. Vuonna 1951 lehdelle annettiin nimi Dagistanalul pravda (”Dagestanin pravda”) ja vuonna 1957 nimi Bagarab bairah (”Punalippu”). Bagarab bairah toimi neuvostoajan loppupuolella NKP:n Dagestanin aluekomitean sekä Dagestanin ASNT:n korkeimman neuvoston ja ministerineuvoston äänenkannattajana. Viidesti viikossa ilmestyneen lehden painosmäärä oli 37 000 kappaletta vuonna 1970. Lehti sai nimen Hakikat vuonna 1991. Kerran viikossa ilmestyvän lehden painosmäärä oli 4 400 kappaletta vuonna 2023. ==Lähteet== ==Aiheesta muualla== * Lehden sivusto Luokka:Neuvostoliittolaiset sanomalehdet Luokka:Dagestanilaiset sanomalehdet
Tyson Foerster

Tyson Foerster (s. 18. tammikuuta 2002 Alliston, Ontario, Kanada) on kanadalainen jääkiekkoilija. Foerster edustaa NHL-joukkue Philadelphia Flyersia. Flyers varasi hänet ensimmäisellä kierroksella 23. varausvuorolla vuoden 2020 NHL:n varaustilaisuudessa. Ennen NHL-uraansa Foerster pelasi OHL- joukkue Barrie Coltsissa. Hänen pelipaikkansa on oikea laitahyökkääjä ja hänen kätisyytensä on oikea. Foerster on pelannut 46 NHL:n runkosarjan ottelua. Näissä otteluissa hän on tehnyt kahdeksan maalia ja 14 syöttöä eli 22 tehopistettä. Foerster kuului Kanadan joukkueeseen alle 20-vuotiaiden MM- kilpailuissa vuonna 2022. Hän pelasi turnauksessa seitsemän ottelua. Näissä otteluissa hän teki kolme maalia ja kolme syöttöä eli kuusi tehopistettä. Kaikki uran tilastot päivitetty 8. tammikuuta 2024. == Lähteet == Luokka:Kanadalaiset jääkiekkoilijat Luokka:Philadelphia Flyersin pelaajat Luokka:Philadelphia Flyersin varaamat pelaajat Luokka:Vuonna 2002 syntyneet Luokka:Elävät henkilöt
Brasilian kansalaisuus

Brasilian kansalaisuus on laillinen suhde henkilön ja Brasilian välillä. ==Kansalaisuuden saaminen syntymällä== Brasilian kansalaisuuden periaatteet on kirjattu maan perustuslakiin, ja maan kansalaisuuslaki noudattaa sekä ius soli- että ius sanguinis -periaatetta. Kaikki maassa syntyneet lapset saavat maan kansalaisuuden. Ainoan poikkeuksen muodostavat ulkomaan hallinnolle työskenneiden lapset. Myös Brasilian kansalaisen ulkomailla syntyneellä lapsella on oikeus maan kansalaisuuteen. Open Society Foundations Report Part Title: Brazil (PDF)Breaking the Mold: Brazil's Progressive Approach to Granting Nationality and Reducing StatelessnessJD Immigration: Brazilian nationality ==Kansalaisuuden saaminen hakemuksella== Brasilian kansalaisuutta voi hakea yleisimmin, jos on asunut maassa yhtäjaksoisesti vähintään neljä vuotta, osaa puhua portugalia ja eikä ole tuomittu rikoksista. Tietyissä tilanteissa näitä ehtoja on muutettu.Brazilian Citizenship through Naturalization ==Lähteet== Luokka:Brasilia Luokka:Kansalaisuus
Össur

Össur on islantilainen maailmanlaajuisesti toimiva liikkumisratkaisujen tuottaja. Össur kehittää, valmistaa ja myy kehon ulkopuolisia ortopedisia tuotteita, kuten tukia ja orttoseja, komperssioterapian tuotteita sekä raajaproteeseja. Össur on perustettu vuonna 1971 ja sen perustaja on islantilainen Össur Kristinsson. Össur aloitti kansainvälisen laajentumisen vuonna 1986 ja listautui ensimmäisen kerran Islannin pörssiin vuonna 1999. Össur on investoinut tutkimukseen ja kehitystyöhön. Yrityksellä on yli 2000 patenttia. Össur on listattu Kööpenhaminan pörssiin vuonna 2009. Össur on toiminut Suomessa vuodesta 2015 nimellä Össur Finland Oy. == Katso myös == * Luettelo Kööpenhaminan pörssissä noteeratuista yhtiöistä == Lähteet == Luokka:Islantilaiset pörssiyhtiöt Luokka:Terveydenhoitoalan yritykset
Zealand Pharma

Zealand Pharma A/S on tanskalainen bioteknologiayritys, joka on erikoistunut peptidipohjaisten lääkkeiden löytämiseen ja kehittämiseen. Zealand Pharmalla on yli 10 kliiniseen kehitykseen edennyttä lääkevalmistetta, joista kaksi on markkinoilla ja kolme on loppuvaiheessa. Zealand Pharmalla on kehityskumppanuuksia useiden lääkeyhtiöiden kanssa. Yhtiö on erikoistunut diabeteksen ja erilaisten suolistosairauksien hoitoon tarkoitettuihin lääkkeisiin. Zealand Pharma on perustettu vuonna 1998 ja sen pääkonttori sijaitsee Kööpenhaminassa. Yritys toimii myös Yhdysvalloissa. == Katso myös == * Luettelo Kööpenhaminan pörssissä noteeratuista yhtiöistä == Lähteet == Luokka:Tanskalaiset pörssiyhtiöt Luokka:Biotekniikkayritykset
Levangerin kirkko

Levangerin kirkko () on Levangerin kunnassa Trøndelagin läänissä Norjassa sijaitseva kivinen ristikirkko vuodelta 1902. Sen suunnitteli arkkitehti Karl Norum. ==Lähteet== ==Aiheesta muualla== Luokka:Norjan kivikirkot kirkko
Alstadhaugin kirkko

Alstahaugin kirkko () on Levangerin kunnassa Trøndelagin läänissä Norjassa sijaitseva keskiaikainen kivikirkko, joka valmistui noin vuonna 1180. ==Kuvia== Alstadhaug(20) Altertavle.jpg|Alttaritaulu Alstadhaug(27) Prædikestol (1).jpg|Saarnastuoli ==Lähteet== ==Aiheesta muualla== Luokka:Norjan kivikirkot Luokka:Levanger
Jens Bolling

Jens Bolling (23. kesäkuuta 1915 Levanger – 13. joulukuuta 1992 Nesodden) oli norjalainen näyttelijä ja teatterinjohtaja. Hän oli vuosina 1936–1945 kiinnitettynä Norjan kansallisteatteriin, 1945–1949 Studioteatretiin ja 1954–1956 Den Nationale Sceneen. Vuosina 1949–1951 hän johti Rogalandin teatteria. Bolling oli 1945–1952 naimisissa näyttelijä Liv Dommersnesin kanssa. ==Lähteet== ==Aiheesta muualla== Luokka:Norjalaiset näyttelijät Luokka:Norjalaiset teatterinjohtajat Luokka:Vuonna 1915 syntyneet Luokka:Vuonna 1992 kuolleet
Martin Aagaard

Zackarias Martin Aagaard (13. lokakuuta 1863 Levanger – 1913) oli norjalainen merimies ja taidemaalari. Hänen tauluissaan toistuva aihe olivat laivat. Hänen teoksiaan on esillä muun muassa Bergenin merenkulkumuseossa. ==Maalauksia== Martin Aagaard - Skips i måneskinn.jpg|Skip i måneskinn Martin Aagaard - Tyskerbryggen I Bergen.jpg|Tyskerbryggen i Bergen (1886) Aagaard- martin-1863-1913-norwa-for-fulle-seil.jpg|For fulle seil Martin Aagaard - Sailor med kikkert.jpg|Sailor med kikkert ==Lähteet== ==Aiheesta muualla== Luokka:Norjalaiset taidemaalarit Luokka:Merimiehet Luokka:Vuonna 1863 syntyneet Luokka:Vuonna 1913 kuolleet
Aagaard

Aagaard on seuraavien henkilöiden suku- tai välinimi: * Gustav Aagaard (1852–1927), norjalainen kirjailija ja pappi * Carl Fredrik Aagaard (1833–1895), tanskalainen taidemaalari * Lars Aagaard (s. 1967), tanskalainen poliitikko * Martin Aagaard (1863–1913), norjalainen taidemaalari * Mikkel Aagaard (s. 1995), tanskalainen jääkiekkoilija * Sebastian Aagaard-Williams (s. 1988), tanskalainen näyttelijä * Thorvald Aagaard (1877–1937), tanskalainen säveltäjä * Kirsten Aagaard Hansen (1850–1902), norjalainen opettaja, kirjailija ja virsirunoilija.
Skogn

Skogn on taajama Levangerin kunnassa Trøndelagin läänissä Norjassa. Taajaman pinta-ala on 1,1 neliökilometriä ja asukasluku 1 952 vuonna 2023. Skognissa on rautatieasema ja Norske Skogin paperitehas. Skogn oli itsenäinen kunta vuoteen 1962. Levanger Skogn stasjon.JPG|Skognin asema Nordlandin radan varrella. ==Lähteet== Luokka:Levanger Luokka:Norjan taajamat Luokka:Norjan entiset kunnat
Åsen

Åsen on taajama Levangerin kunnassa Trøndelagin läänissä Norjassa. Taajaman pinta-ala on 0,6 neliökilometriä ja asukasluku 669 vuonna 2023. Åsen oli itsenäinen kunta vuoteen 1962. Åsen stasjon 2.jpg|Skognin asema Nordlandin radan varrella. ==Lähteet== Luokka:Levanger Luokka:Norjan taajamat Luokka:Norjan entiset kunnat
Ekne

Ekne on taajama Levangerin kunnassa Trøndelagin läänissä Norjassa. Taajaman pinta-ala on 0,23 neliökilometriä ja asukasluku 315 vuonna 2023. ==Lähteet== Luokka:Levanger Luokka:Norjan taajamat
Leonard Rickhard

Leonard Rickhard (12. toukokuuta 1945 Tvedestrand – 7. tammikuuta 2024 Arendal) oli norjalainen taidemaalari. Hän valmistui Norjan valtion taideakatemiasta vuonna 1971. Rickhardin maalaukset ovat yksityiskohtaisia ja sarjakuvaruutumaisia. Teoksia on esillä muun muassa Norjan kansallismuseossa ja Göteborgin taidemuseossa. ==Lähteet== ==Aiheesta muualla== Luokka:Norjalaiset taidemaalarit Luokka:Vuonna 1945 syntyneet Luokka:Vuonna 2024 kuolleet
Guerrero (1755)

Guerrero oli Espanjan laivaston vuonna 1755 vesille laskettu Eolo-luokan kaksikantinen 68-tykkinen linjalaiva, joka kuului niin sanottuihin kahteentoista apostoliin. == Valmistus == Richard Roothin suunnittelema alus tilattiin 15. kesäkuuta 1752 Reales Astilleros de Esteirolta Ferrolista, missä köli laskettiin 6. syyskuuta 1752 telakkanumerolla 15. Alus laskettiin vesille 27. maaliskuuta 1755.Winfield et al 2023 s. 136 == Palvelus == Alus oli Ferrolissa partioiden Cape Finisterren alueella päällikkönään Bernabé Urcullo. Se siirrettiin 9. toukokuuta 1759 Cádiziin ja edelleen Cartagenaan, jonne koottiin laivastoa noutamaan Carlos III Napolista Barcelonaan kruunajaisiin. Maaliskuussa 1760 alus palasi Ferroliin huollettavaksi. Kesäkuussa 1764 alus suojasi saattueen Kanariansaarille ja Cartagena de Indiasiin sekä Veracruziin. Se kuljetti 25. heinäkuuta 1765 Genovasta Cartagenaan tulevan Asturian prinsessan María Luisa de Parman. Vuodet 1766-1768 alus partioi ja suojasi saattueita Ferrolin ja Havannan välillä. Kesäkuussa 1779 alus lähti Ferrolista Arcen kahdeksan linjalaivan ja kahden fregatin muodostaman laivaston mukana liittyäkseen Ranskan laivaston amiraalin Orvilliersin laivastoon 1. Englannin kanaalin sotaretkelle. Se lähti 10. huhtikuuta 1781 Havannasta Solanon laivaston mukana Pensacolan sotaretkelle. Alus suojasi 29. heinäkuuta Havannasta Astuton, Arroganten ja Gallardon sekä fregatti Santa Lucían kanssa 60 kauppalaivan saattueen, joka kuljetti 2,8 miljoonaa pesoa Cádiziin. Toukokuussa 1782 se lähti Cádizista Luis de Córdovan laivaston mukana 2. Englannin kanaalin sotaretkelle. Alus osallistui 12. syyskuuta 1782 Córdovan laivaston mukana Gibraltarin saartoon. Cape Spartelin taistelussa 21. lokakuuta 1782 aluksella sai surmansa viisi ja haavoittui seitsemän miehistönjäsentä. Alus partioi Cádizista ja Cartagenasta Välimerellä, kunnes se siirrettiin 1784 Cádizissa reserviin. Alus palautettiin 21. toukokuuta 1790 palvelukseen Cartagenassa ja saapui 19. kesäkuuta Cádiziin osallistuakseen Nootkan sotaretkeen. Alus siirrettiin 19. joulukuuta Cartagenassa reserviin, mistä se palautettiin palvelukseen 1795. Alus oli tuomassa aarteita kuljettanutta saattuetta Cádiziin, mutta se vältti Britannian kuninkaallisen laivaston amiraali Jervisin laivaston toteuttaman Cádizin saarron palaamalla Havannaan. Alus saapui 30. syyskuuta 1802 Napolista Barcelonaan Príncipe de Asturiasin, Bahaman sekä fregattien Atochan ja Nuestra Señora de la Soledadin kanssa kuljettaen Etrurian kuninkaallista perhettä. Trafalgarin taistelun aikana alus oli saarrettuna Cartagenassa. Alus palautettiin palvelukseen Cádizissa osallistumaan Etelä-Amerikan levottomuuksien hillintään. Se lähti 23. huhtikuuta 1830 Havannasta Cádiziin, jonne alus saapui 9. kesäkuuta menetettyään mastonsa Atlantin myrskyissä. Alus kunnostettiin ja palautettiin palvelukseen 3. tammikuuta 1833. Se riisuttiin aseista 1834 Ferrolissa, missä alus romutettiin 1850. == Lähteet == * === Viitteet === Luokka:Reales Astilleros de Esteiro Luokka:Eolo-luokan linjalaivat
Dichoso (1756)

Dichoso oli Espanjan laivaston vuonna 1756 vesille laskettu Triunfante-luokan kaksikantinen 68-tykkinen linjalaiva. == Valmistus == Alus tilattiin 1753 Ferrolista Reales Astillero de Esteirosilta, missä köli laskettiin 10. lokakuuta 1753 telakkanumerolla 19. Alus laskettiin vesille 18. maaliskuuta 1756.Winfield et al 2023 s. 138-139 == Palvelus == Heinäkuussa 1756 alus saapui Ferrolista Cartagenaan päällikkönään Agustín de Idiaquez. Se lähti Cádizista Marqués de la Victorian laivaston mukana, johon kuului 10 linjalaivaa ja pienempiä aluksia, Napoliin saattaakseen Carlos III:n Barcelonaan kruunajaisiinsa. Alus palasi Ferroliin päällikkönään Alonso de la Rosan ja siirrettiin reserviin tammikuussa 1760. Helmikuussa 1761 alus kuljetti Ferrolista Serion kanssa joukkoja Cartagena de Indiasiin päällikkönään Luis de Córdova. Se suojasi Havannasta Serion ja Firmen sekä fregattien Industrian ja Esmeraldan kanssa 1,3 miljoonaa pesoa kuljettaneet kolme rahtialusta Cádiziin, jonne saavuttiin 24. kesäkuuta 1764. Alus siirrettiin 1768 reserviin. Alus palautettiin palvelukseen ja lähti 20. joulukuuta 1778 Havannaan San Juan de Nepomucenon ja joukkoja ja tarvikkeita kuljettaneiden viiden rahtilaivan kanssa. Alus odotti 19. toukokuuta 1780 telakalle pääsyä Havannassa. Huhtikuussa 1782 se oli telakalla kunnostettavana. Alus irtosi kiinnityksistään 8. maaliskuuta 1784 kovassa myrskyssä ja ajautui rantaan. Hylky nostettiin, mutta se luokiteltiin proomuksi. Alus romutettiin 15. lokakuuta 1784 Havannassa. == Lähteet == * === Viitteet === Luokka:Reales Astilleros de Esteiro Luokka:Triunfante-luokan linjalaivat
Juha-Pekka Keskiaho

Juha-Pekka Keskiaho (s. 21. huhtikuuta 1944 Helsinki) on suomalainen yrittäjä ja eläköitynyt yritysjohtaja, joka on saanut teollisuusneuvoksen arvonimen. Viitattu 9.1.2024. Keskiahon vanhemmat olivat varatuomari Niilo Aarne Anselm Keskiaho ja hammaslääkäri Ilta Johanna Mustakallio, aiemmin Schwartzberg. Hän avioitui 1972 Terttu Hannele Koskelaisen kanssa. Keskiaho valmistui ylioppilasmerkonomiksi 1968 ja suoritti markkinointitutkinnon 1972. Laillistettu kiinteistönvälittäjä hänestä tuli 1975, hyväksytty tilimies 1980 ja auktorisoitu isännöitsijä 1988. Hän oli Lahden Kiinteistötoimisto Oy:n, vuodesta 1977 Lahti-Kiinteistöt Oy, vuodesta 1979 Kiinteistö-Keskiaho Oy ja vuodesta 2004 Keskiaho Oy, osakas ja hallituksen puheenjohtaja vuodesta 1974 ja toimitusjohtaja 1974–1995. Lahden Rautateollisuus Oy:n, vuodesta 1983 Raute Oy ja vuodesta 1998 Raute Oyj, hallintoneuvoston jäsen Keskiaho oli 1974–1990, hallituksen jäsen 1990–2004 ja puheenjohtaja 1991–1998, toimitusjohtaja 1995–1998 ja päätoiminen hallituksen puheenjohtaja 1998–2004. Eloc Oy:n toimitusjohtaja Keskiaho oli 1989–2005 ja hallituksen puheenjohtaja 1989–1995 sekä Raute Wood Oy:n hallituksen puheenjohtaja 1995–1998 ja Raute Precision Oy:n hallituksen puheenjohtaja 1995–1998. Hänellä on ollut myös useita liike- elämän ja muita asiantuntija- ja luottamustehtäviä. Lahden Hiihtoseuran varapuheenjohtaja Keskiaho oli vuodesta 2001 ja puheenjohtaja 2005–2010. Hän sai teollisuusneuvoksen arvonimen 2003. (ei-vapaa) == Lähteet == Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1944 syntyneet Luokka:Elävät henkilöt
Keskiaho

Keskiaho on suomalainen sukunimi, joka on muun muassa seuraavilla henkilöillä: *Juha-Pekka Keskiaho (s. 1944), yrittäjä ja yritysjohtaja, teollisuusneuvos *Jyri Keskiaho (s. 1989), moottorikelkkailija
Better Collective

Better Collective on tanskalainen urheilumediakonserni. Yhtiö on perustettu vuonna 2004 ja sen perustajia ovat Jesper Søgaard ja Christian Kirk Rasmussen. Yhtiön pääkonttori sijaitsee Kööpenhaminassa ja sillä on yli 20 toimistoa ympäri maailmaa. Better Collective kehittää koulutusalustoja iGaming-alalla. Suurin osa yhtiön liikevaihdosta tulee affiliate-markinnoinnista. == Liiketoiminta == Better Collectiveen kuuluu kaksi liiketoimintasegmenttiä: kustannustoiminta ja maksullinen media. Julkaisutoiminnassa yhtiö ylläpitää alustoja, jotka on suunniteltu parantamaan iGaming-kokemusta luomalla yhteisöjä, vertailemalla kertoimia, helpottamalla analyysien ja vinkkien jakamista sekä tarjoamalla koulutussisältöä. Better Collective kerää tuloja myös välitysmaksuista, kun käyttäjät ohjataan alustalta vedonlyöntioperaattorien sivustoille. Maksullisen median segmenti keskittyy liidien luomiseen iGaming-alustalle. Segmentti käynnistettii Atemi Groupin hankinnan myötä vuonna 2020. == Katso myös == * Luettelo Kööpenhaminan pörssissä noteeratuista yhtiöistä == Lähteet == Luokka:Tanskalaiset pörssiyhtiöt Luokka:Teknologiayhtiöt
The Sensational Alex Harvey Band

The Sensational Alex Harvey Band (lyhenne SAHB ) oli Glasgow’ssa vuonna 1972 perustettu skotlantilainen glam rock -yhtye, jonka keulahahmona toimi Alex Harvey. Yhtyeen hittejä oli vuoden 1975 versio alun perin Tom Jonesin esittämästä kappaleesta ”Delilah”, joka nousi Britanniassa listan seitsemännelle sijalle. Sensational Alex Harvey Band julkaisi uransa aikana kahdeksan studioalbumia. Vuoden 1977 levynsä Fourplay yhtye julkaisi ilman Harveya nimellä SAHB (without Alex). Yhtye vaikutti 1970-luvun lopun punk- aallon syntyyn. == Jäsenet == * Alex Harvey – kitara, laulu (1972–1976, 1977) * Zal Cleminson – kitara, laulu * Chris Glen – bassokitara * Ted McKenna – rummut * Hugh McKenna – kosketinsoittimet (1972–1977) * Tommy Eyre – kosketinsoittimet (1977) == Studioalbumit == * * * * * * * * == Lähteet == Luokka:Skotlantilaiset rockyhtyeet Luokka:Brittiläiset hard rock -yhtyeet Luokka:Brittiläiset glam rock -yhtyeet Luokka:1970-luvun yhtyeet ja sooloartistit
Volleyligaen

Volleyligaen () on Tanskan lentopallon pääsarja. Sarjan voittaja on lentopallon Tanskan mestari. == Joukkueet == === Miesten joukkueet 2023–24 === Miesten lentopalloliigassa pelaa kaudella 2023–24 kymmenen joukkuetta: * Aalborg Volleyball * Amager VK * ASV Elite * DHV Odense * Gentofte Volley * Ikast KFUM * Middelfart VK * Nordenskov UIF * VK Vestsjælland * Odense Volleyball === Naisten joukkueet 2023–24 === Naisten lentopalloliigassa pelaa kaudella 2023–24 seitsemän joukkuetta: * ASV Elite * Brøndby VK * DHV Odense * Gentofte Volley * Holte IF * Ikast KFUM * Team Køge == Lähteet == Luokka:Lentopallosarjat Luokka:Tanskan palloilusarjat
1Lib1Ref

#1Lib1Ref (joillakin romaanisilla kielillä #1Bib1Ref) on kirjastonhoitajille suunnattu Wikipedia-haaste. Heitä innostetaan osallistumaan Wikipedian sisällöntuotantoon erityisesti lisäämällä artikkeleihin lähdeviittauksia. == Historia == Ensimmäistä #1Lib1Ref (one librarian, one reference) -kampanjaa vietettiin tammikuussa 2016, samassa kuussa, kun Wikipedian perustamisesta tuli kuluneeksi 15 vuotta. Kampajan aloittajat arvioivat tuolloin, että jos kaikki maailman kirjastonhoitajat käyttäisivät 15 minuuttia lähdeviitteen lisäämiseen, saataisiin poistettua kaikki englanninkielisen Wikipedian 350 000 viitepyyntöä. Ensimmäinen tapahtuma kesti viikon ja se järjestettiin 15.–23. tammikuuta. Tapahtuman aihetunnistetta #1lib1ref käytettiin eri sosiaalisen median alustoilla. Kampanjaan osallistui todistetusti yli 300 käyttäjää yhdeksällä eri kielellä. Twitterissä yli 600 käyttäjää käytti avainsanaa #1lib1ref. == Ajankohta == Kampanjaa vietetään tammi-helmikuussa osana Wikipedian syntymäpäiväjuhlaa sekä touko-kesäkuussa. Kumpikin haaste kestää kolme viikkoa, alkaen 15. päivä ja loppuen seuraavan kuun 5. päivä. 1Lib1Ref- kampanja on osa Wikimedia Foundation -säätiön GLAM-strategiaa, jonka tavoitteena on saada kirjastonhoitajat mukaan Wikipedian ja vuodesta 2022 lähtien myös muiden Wikimedia-projektien parantamiseen. == Lähteet == == Aiheesta muualla == *Virallinen nettisivu Luokka:Kirjastotoimi Luokka:Wikimedia
Triunfante (1756)

Triunfante oli Espanjan laivaston vuonna 1756 vesille laskettu Triunfante- luokan kaksikantinen 68-tykkinen linjalaiva. == Valmistus == Alus tilattiin 1753 Ferrolista Reales Astillero de Esteirosilta, missä köli laskettiin 24. syyskuuta 1753 telakkanumerolla 18. Alus laskettiin vesille 1. helmikuuta 1756.Winfield et al 2023 s. 138 == Palvelus == Elokuussa 1756 alus lähti Ferrolista Stuartin laivueen mukana Cartagenaan. Laivueen muut alukset olivat Héctor, Soberano ja Vencedor. Marraskuuhun 1758 alus torjui algerialaisia merirosvoja. Se lähti 29. elokuuta 1759 Cádizista Andres Reggion lippulaivana kymmenen linjalaivan, kahden fregatin ja kahden pienemmän sotalaivan kanssa Napoliin noutamaan Carlos III:n kruunajaisiinsa Barcelonaan päällikkönään Juan de Lángara. Syyskuussa 1760 alus oli Cartagenassa varustettavana sotatoimiin algerialaisia merirosvoja vastaan. Alus lähti 24. kesäkuuta 1765 Cádizista Genovaan mukanaan tuleva Itävallan kuningatar María Luisa. Genovasta se kuljetti 25. heinäkuuta Cartagenaan tulevan Asturian prinsessan María Luisa de Parman. Helmikuussa 1767 alus kuljetti Cádizista jesuiittoja Rooman Civitavecchiaan. Se nouti 10. elokuuta 1767 Jorge Juanin ja Espanjan suurlähettilään keskustelemaan rauhasta ja kauppasopimuksesta Mogadorista Marokosta, mistä alus palasi matkustajineen Cádiziin. Vuodet 1767-1770 alus torjui algerialaisia merirosvoja. Se siirrettiin kesäkuussa 1779 Cartagenassa reserviin. Alus palautettiin palvelukseen 1781 Gibraltarin piiritykseen. Se osallistui 21. lokakuuta 1782 Cape Spartelin taisteluun. Alus lähti 24. huhtikuuta 1783 Cartagenasta San Pascualin ja priki Infanten kanssa Istanbuliin. Se kuului Gravinan laivastoon, kun alus ajoi 5. tammikuuta 1795 karille ja upposi Rosas Bayssä. == Lähteet == * === Viitteet === Luokka:Reales Astilleros de Esteiro Luokka:Triunfante-luokan linjalaivat
Angel City FC

Angel City FC on yhdysvaltalainen naisten ammattilaisjalkapalloseura Los Angelesista, Kaliforniasta. Seura pelaa NWSL-sarjassa. Seuran kotikenttä on BMO Stadium ja päävalmentaja Becki Tweed. == Lähteet == Luokka:Yhdysvaltalaiset jalkapalloseurat Luokka:Los Angelesin urheilu Luokka:Vuonna 2020 perustetut urheiluseurat
Chicago Red Stars

Chicago Red Stars on yhdysvaltalainen naisten ammattilaisjalkapalloseura Bridgeviewista, Illinoisista. Seura pelaa NWSL-sarjassa. Seuran kotikenttä on SeatGeek Stadium ja päävalmentaja Christopher Joseph Petrucelli. == Lähteet == Luokka:Yhdysvaltalaiset jalkapalloseurat Luokka:Illinois’n urheilu Luokka:Vuonna 2006 perustetut urheiluseurat
Houston Dash

Houston Dash on yhdysvaltalainen naisten ammattilaisjalkapalloseura Houstonista, Texasista. Seura pelaa NWSL-sarjassa. Seuran kotikenttä on Shell Energy Stadium ja päävalmentaja Sarah Lowdon. == Lähteet == Luokka:Yhdysvaltalaiset jalkapalloseurat Luokka:Houstonin urheilu Luokka:Vuonna 2013 perustetut urheiluseurat
Kansas City Current

Kansas City Current on yhdysvaltalainen naisten ammattilaisjalkapalloseura Kansas Citysta, Missourista. Seura pelaa NWSL-sarjassa. Seuran kotikenttä on CPKC Stadium ja päävalmentaja Vlatko Andonovski. == Lähteet == Luokka:Yhdysvaltalaiset jalkapalloseurat Luokka:Missourin urheilu Luokka:Vuonna 2020 perustetut urheiluseurat
North Carolina Courage

North Carolina Courage on yhdysvaltalainen naisten ammattilaisjalkapalloseura Carysta, Pohjois-Carolinasta. Seura pelaa NWSL-sarjassa. Seuran kotikenttä on WakeMed Soccer Park ja päävalmentaja Sean Nahas. North Carolina Courage on voittanut NWSL:n mestaruuden kaksi kertaa: kausilla 2018 ja 2019. == Lähteet == Luokka:Yhdysvaltalaiset jalkapalloseurat Luokka:Vuonna 2017 perustetut urheiluseurat Luokka:Pohjois-Carolina
Aleksandr Arhangelski (säveltäjä)

Aleksandr Andrejevitš Arhangelski (23. lokakuuta 1846 Staroje Tezikovo, Penzan kuvernementti – 16. marraskuuta 1924 Praha) oli venäläinen säveltäjä ja kuoronjohtaja. Hän sävelsi ensisijaisesti kirkkomusiikkia ja oli keskeinen hahmo venäläisen kuoromusiikin esityskäytäntöjen muovautumisessa.Alexander Arkhangel'sky AllMusic, viitattu 9.1.2024 Arhangelski sai varhaisimman musiikkikasvatuksensa Penzan teologisessa seminaarissa. Hän lauloi lapsena Penzan arkkipiispan kuorossa ja opetti myöhemmin laulamista Penzan seminaarissa.Alexander Arkhangelsky (1846-1924) Musica Russica, viitattu 9.1.2024 Arhangelski muutti Pietariin vuonna 1870.Александр Андреевич Архангельский Академический симфонический оркестр Санкт-Петербургской филармонии, viitattu 9.1.2024 Hän sai edistyneen tason musiikkikoulutusta Pietarhovin palatsissa ja suoritti esilaulajan tutkinnon vuonna 1872. Hän johti tämän jälkeen useita kirkkokuoroja Pietarissa. Vuonna 1880 Arhangelski perusti Pietarissa oman kuoronsa. Alun perin kuorossa oli 20 laulajaa, mutta määrä kasvoi yhdeksäänkymmeneen. Arhangelski korvasi kuoropojat naislaulajilla, mistä sitten tuli laajalti omaksuttu käytäntö venäläisissä kirkkokuoroissa. Venäjän sisällä kysyntä Arhangelskin kuoron esiintymisille oli suuri. Kuoro kiersi suurissa Länsi-Euroopan kaupungeissa vuonna 1907 ja toisti tämän kiertueensa viisi vuotta myöhemmin. Vuosina 1888–1890 Arhangelski piti "historiallisia konsertteja", joiden tarkoitus oli esitellä musiikin historian eri aikakausia ja tyylilajeja niitä edustavien teosten kautta. 29. joulukuuta 1921 Arhangelski johti Pietarin suuressa filharmoniasalissa konsertin luovan työnsä 50-vuotisjuhlan kunniaksi. Hän sai Venäjän sosialistisen federatiivisen neuvostotasavallan kunniataiteilijan arvon. Vuonna 1923 Arhangelski kuitenkin muutti vallankumouksen myötä muuttuneen poliittisen järjestelmän johdosta Prahaan. Arhangelski sävelsi runsaasti hengellistä a cappella -kuoromusiikkia. Hänen tuotantoonsa kuuluu muun muassa liturgioita, pahinihda ja kokoöinen vigilia. Lisäksi Arhangelski teki lukuisia kirkko- ja kansanlaulusovituksia. == Lähteet == Luokka:Venäläiset säveltäjät Luokka:Venäläiset kuoronjohtajat Luokka:Vuonna 1846 syntyneet Luokka:Vuonna 1924 kuolleet
Seattle Reign FC

Seattle Reign FC on yhdysvaltalainen naisten ammattilaisjalkapalloseura Seattlesta, Washingtonista. Seura pelaa NWSL-sarjassa. Seuran kotikenttä on Lumen Field ja päävalmentaja Laura Kate Harvey. == Katso myös == * National Women's Soccer League == Lähteet == Luokka:Yhdysvaltalaiset jalkapalloseurat Luokka:Seattlen urheilu Luokka:Vuonna 2012 perustetut urheiluseurat
Aleksandr Arhangelski

Aleksandr Arhangelski on seuraavien venäläisten henkilöiden nimi: * Aleksandr Arhangelski (1846–1924), säveltäjä * Aleksandr Arhangelski (1892–1978), lentokonesuunnittelija * Aleksandr Arhangelski (s. 1938), matemaatikko
Orlando Pride

Orlando Pride on yhdysvaltalainen naisten ammattilaisjalkapalloseura Orlandosta, Floridasta. Seura pelaa NWSL-sarjassa. Seuran kotikenttä on Inter&Co; Stadium ja päävalmentaja Sebastian Tony Hines. == Lähteet == Luokka:Yhdysvaltalaiset jalkapalloseurat Luokka:Orlandon urheilu Luokka:Vuonna 2015 perustetut urheiluseurat
Tuija Ojala

Tuija Ojala (s. 1963 Punkalaidun) on Punkalaitumen kunnanjohtaja. Ojala on toiminut Punkalaitumen kunnanjohtajana vuoden 2019 alusta lähtien. Tätä ennen hän toimi 18 vuoden ajan Loimaan kaupungin talousjohtajana vuosina 2000–2018. Koulutukseltaan Ojala on hallintonotaari ja yo-merkonomi. == Lähteet == Luokka:Punkalaitumen kunnanjohtajat Luokka:Vuonna 1963 syntyneet Luokka:Elävät henkilöt
Bellboy Donald

Bellboy Donald on Disneyn lyhytpiirretty vuodelta 1942. Sen tuotti Technicolor ja jakoi RKO Pictures. Mustan Pekan poika P.P. teki ensiesiintymisensä tässä piirretyssä. == Juoni == Aku työskentelee piccolona Lofty Manors -hotellissa. Saatuaan pomolta nuhteita huonosta käytöksestä asiakkaita kohtaan, häntä varoitetaan, että jos hän tekee yhdenkin virheen, hänet erotetaan lopullisesti. Aku lupaa olla parempi piccolo ja muistaa, että "asiakas on aina oikeassa". Juuri silloin Musta Pekka ja hänen poikansa P.P. saapuvat hotelliin. Aku muistaa lupauksensa ja menee ulos vastaanottamaan heidät. Kuitenkin Pekan poika läimäyttää ja potkaisee häntä, minkä seurauksena Aku melkein menettää malttinsa ja lisäksi Pekka repii hänen univormunsa. Pekka ja hänen poikansa kirjautuvat sisään huoneeseensa, joka on 80:ssä kerroksessa. Sen aikana P.P. jatkuvasti potkii ja tekee Akulle ilkivaltaa ja Aku menettää vaatteensa hissiin. Aku pyytää saada ne takaisin, mutta P.P. ei anna niitä. Lopulta hän palauttaa ne ja tarjoutuu ostamaan Akulle pullon mansikkalimsaa, mutta saa hissin menemään lujaa vauhtia alaspäin. Aku pyytää häntä pysäyttämään hissin, minkä seurauksena Aku syöksyy päistikkaa hissin lattialle. P.P.:n kannalta valitettavasti hän on lopultakin mennyt liian pitkälle ärsyttäessään Akua. Raivostunut ankka alkaa toistuvasti piiskata häntä ja raahaa hänet pomon luo. Aku kysyy, onko hänet erotettu ja kun pomo vastaa, että on, Aku vie P.P.:n maljakon taakse ja jatkaa hänen piiskaamistaan ja nauraa lopussa ilkeästi kameralle. == Äänirooleissa == *Clarence Nash – Aku Ankka *John McLeish – Musta Pekka *Glen Couch – P.P. *John Dehner – hotellinjohtaja Luokka:Disneyn animaatioelokuvat Luokka:Vuoden 1942 yhdysvaltalaiset elokuvat Luokka:Yhdysvaltalaiset lyhytelokuvat Luokka:Aku Ankka -animaatiot
Racing Louisville FC

Racing Louisville FC on yhdysvaltalainen naisten ammattilaisjalkapalloseura Louisvillesta, Kentuckysta. Seura pelaa NWSL-sarjassa. Seuran kotikenttä on Lynn Family Stadium ja päävalmentaja Lars Kim Björkegren. == Lähteet == Luokka:Yhdysvaltalaiset jalkapalloseurat Luokka:Kentuckyn urheilu Luokka:Vuonna 2019 perustetut urheiluseurat
San Diego Wave FC

San Diego Wave FC on yhdysvaltalainen naisten ammattilaisjalkapalloseura San Diegosta, Kaliforniasta. Seura pelaa NWSL-sarjassa. Seuran kotikenttä on Snapdragon Stadium ja päävalmentaja Casey Stoney. == Lähteet == Luokka:Yhdysvaltalaiset jalkapalloseurat Wave Luokka:Vuonna 2021 perustetut urheiluseurat
Washington Spirit

Washington Spirit on yhdysvaltalainen naisten ammattilaisjalkapalloseura Washington D.C.:sta. Seura pelaa NWSL-sarjassa. Seuran kotikenttä on Audi Field ja päävalmentaja Mark Richard David Parsons. Washington Spirit on voittanut NWSL:n mestaruuden yhden kerran kaudella 2021. == Lähteet == Luokka:Yhdysvaltalaiset jalkapalloseurat Luokka:Washingtonin (DC) urheilu Luokka:Vuonna 2012 perustetut urheiluseurat
Gabriel Attal

Gabriel Attal (s. 16. maaliskuuta 1989 Clamart, Ranska) on ranskalainen poliitikko, joka toimi Ranskan pääministerinä 9. tammikuuta – 5. syyskuuta 2024. Hän on Ranskan historian nuorin pääministeri, sekä ensimmäinen avoimesti homoseksuaali pääministeri. == Tausta ja yksityiselämä == Attal syntyi vuonna 1989. Hänen isänsä Yves Attal oli juristi ja ohjaaja sekä taustaltaan Tunisian juutalainen. Äiti, Marie de Couriss, sen sijaan on taustaltaan odessalainen ortodoksi. Gabriel on kertonut isänsä sanoneen tälle, että ”vaikka olisitkin ortodoksi, tulet tuntemaan olevasi juutalainen koko elämäsi ajan, lähinnä koska kärsit nimesi mukana tulevasta antisemitismistä.” Attal on avoimesti homoseksuaali. Hänen seksuaalinen suuntautumisensa tuli julki vuonna 2018, kun Attalin entinen luokkatoveri, Juan Branco, toi asian esille Twitterissä. Hän elää rekisteröidyssä parisuhteessa ranskalaisen europarlamentaarikon, Stéphane Séjournén, kanssa. Huolimatta siitä, että Attal on kastettu ortodoksisen kirkon jäseneksi, hän on itse sanonut olevansa ateisti. == Poliittinen ura == Vuoden 2014 kuntavaaleissa Attal oli ehdolla sosialistisen puolueen listoilta Vanvesin kaupungissa. Heinäkuussa 2023 presidentti Macron kierrätti ministereitä, ja Attal nousi tämän seurauksena opetus- ja nuorisoministeriksi. Tässä virassa Attal julkisti lakialoitteen, jolla hijab kiellettiin ranskalaisissa kouluissa. === Pääministerinä === Pääministeri Élisabeth Borne erosi 8. tammikuuta 2024, minkä seurauksena presidentti Macronin aloittamaa ministerikierrätystä on pidetty taktiikkana kohentaa keskustalaisen poliittisen blokin suosiota Pariisin olympialaisten ja europarlamenttivaalien alla. Muita mahdollisia pääministeriehdokkaita olivat Sébastien Lecornu ja Julien Denormandie. == Lähteet == == Aiheesta muualla == Luokka:Ranskan pääministerit Luokka:Ranskantunisialaiset Luokka:Vuonna 1989 syntyneet Luokka:Elävät henkilöt
Diadeemitangara

Diadeemitangara (Stephanophorus diadematus) on tangaroihin kuuluva lintulaji. Lajia tavataan Etelä-Amerikassa. == Koko ja ulkonäkö == Diadeemitangara kasvaa noin 19 cm pitkäksi. Sukupuolet muistuttavat toisiaan ulkonäöltään. Lajin pää, selkä, rinta ja vatsa ovat violetinsiniset. Otsa on musta ja päälaki punainen ja valkoinen. Diedeemitagaran siivet ja pyrstö ovat mustat ja sinireunaiset. == Levinneisyys ja elintavat == Diadeemitangaraa tavataan Brasilian eteläosista Uruguayihin ja Argentiinaan ulottuvalla alueella. Lajin elinympäristöä ovat vuoristometsät ja pensaikot tai puutarhat niiden lähellä. Lintu liikkuu useimmiten pareittain tai pieninä ryhminä myös muiden lintujen kanssa. Diadeemitangaran ravintoa ovat kukat, kukkien nuput, hedelmät ja hyönteiset. == Lähteet == Luokka:Tangarat
Kendama

Kendama () on puusta valmistettu lelu. Kendama on kotoisin Japanista, ja sillä voi tehdä paljon erilaisia temppuja. Lelun alkuperästä ei ole tarkkaa tietoa, mutta se on mahdollisesti kehitetty muista samantyyppisistä kuppi ja pallo -leluista. Kendama on mainittu japanilaisessa tietosanakirjassa 1770-luvun lopulla. ==Lähteet== Luokka:Leikkikalut Luokka:Japanilaiset pelit
Saksan kansanpuolue

Saksan kansanpuolue (, DVP) oli konservatiiviliberalismia edustanut oikeistopuolue Weimarin tasavallassa. Puolue oli kansallisliberaalisen puolueen seuraaja. Se oli toinen liberaalipuolue Saksan tasavallassa sosiaaliliberaalin Saksan demokraattisen puolueen (DDP) lisäksi. Puolueen tunnetuin poliitikko oli sen perustaja ja myöhempi liittokansleri Gustav Stresemann. Kansanpuolue oli edustettuna kaikissa Saksan hallituksissa vuosina 1920–1931. Siirryttäessä kohti 1930-lukua puolueessa alkoi esiintyä kansallismielisiä vaikutteita yleisen poliittisen ilmapiirin siirtyessä muutenkin oikealle. Luokka:Saksan puolueet Luokka:Weimarin tasavalta Luokka:Liberaalit puolueet
Allied Maritime Command

Allied Maritime Command (MARCOM) on sotilasliitto Naton taktisen tason johtoporras, eräänlainen esikunta kaikille jäsenmaiden laivastoille ja merivoimille. Johtoportaan tilat sijaitsevat Northwoodin päämajassa Hertfordshiressä, Englannissa. Allied Maritime Commandista käytetään joskus suomenkielistä nimeä Naton merivoimaesikunta. == Historia == Vuoden 2010 Nato- huippukokouksessa Lissabonissa päätettiin, että liittokunnan valtioiden merivoimille tarvitaan uusi ja keskitetty komento. Allied Maritime Command perustettiin 1. joulukuuta 2012. Sitä aiemmin oli ollut useita hajanaisempia organisaatioita. Toimintansa aikana sen komentoon on kuulunut useita Naton merioperaatioita, muun muassa Operaatio Ocean Shield ja Operaatio Sea Guardian. == Katso myös == * Allied Air Command * Allied Land Command == Lähteet == Luokka:Nato
Slovenská ženská hokejová liga

Slovenská ženská hokejová liga () on Slovakian naisten jääkiekon korkein sarjataso. Kaudella 2023–2024 sarjassa pelasi yhdeksän joukkuetta. Hallitseva mestari kaudelta 2023 on MHK Martin. Miesten korkein sarjataso Slovakiassa on nimeltään Extraliga. == Kauden rakenne == Kaudella 2023 liigan joukkueet on jaettu kahteen ryhmään niiden maantieteellisen sijainnin perusteella (Itä- ja Länsi-Slovakia), joidenka jäsenet pelaavat keskenään sijoituksestaan runkasarjassa. Liigajoukkueiden parittomasta määrästä johtuen kaikki joukkueet eivät pelaa samaa määrää otteluita. Runkosarjan kahdeksan parasta joukkuetta etenevät pudotuspeleihin. Puolivälierissä voittaja päätetään paras kolmesta ottelusta, semi-finaaleissa paras viidestä ja finaaleissa paras seitsemästä. Runkosarjassa viimeiseksi sijoittunut ei tipu liigasta. === Pistejärjestelmä === Runkosarjassa pisteitä jaetaan seuraavien tulosten mukaan: * 3 pistettä – voitto varsinaisella peliajalla * 2 pistettä – voitto jatkoajan jälkeen * 1 pistettä – tappio jatkoajalla * 0 pistettä – tappio varsinaisella peliajalla == Joukkueet kaudella 2023–2024 == * HC Slovan Bratislava (Bratislava) * HC Osy Spišská Nová Ves (Spišská Nová Ves) * Ice Dream Čaňa (Čaňa) * MHK Martin (Martin) * Popradske Lisky (Poprad) * Vlci Žilina (Žilina) * Ženský hokejový klub Michalovce (Michalovce) * ŽHK 2000 - ŠARIŠANKA Prešov (Prešov) * ZHK Zvolen (Zvolen) Lähde: == Mestarit == * 1991/92 – Žilina * 1992/93 – Dubnica * 1993/94 – Dubnica * 1994/95 – Žilina * 1995/96 – Dubnica * 1996/97 – Poprad * 1997/98 – Turčianske Teplice * 1998/99 – MHK Martin * 1999/00 – MHK Martin * 2000/01 – MHK Martin * 2001/02 – HC Topoľčany * 2002/23 – HC Topoľčany * 2003/04 – HC Topoľčany * 2004/05 – MHK Martin * 2005/06 – MHK Martin * 2006/07 – MHK Martin * 2007/08 – MHK Martin * 2008/09 – MHK Martin * 2009/10 – MHK Martin * 2010/11 – HC Osy Spišská Nová Ves * 2011/12 – HC Osy Spišská Nová Ves * 2012/13 – ZHK Poprad * 2013/14 – HC Osy Spišská Nová Ves * 2014/15 – ZHK Poprad * 2015/16 – HC Petrzalka * 2016/17 – ZHK Poprad * 2017/18 – Popradskie Lisky * 2018/19 – SKP Bratislava * 2019/20 – Popradskie Lisky * 2020/21 – Ei pelattu Covid-pandemian vuoksi * 2021/22 – Ei pelattu Covid-pandemian vuoksi * 2022/23 – Popradskie Lisky * 2023/24 – MHK Martin Lähde: == Lähteet == Luokka:Slovakian jääkiekkosarjat Luokka:Naisten jääkiekko
Jean-Paul Agon

Jean-Paul Agon (s. 6. heinäkuuta 1956 Boulogne-Billancourt, Ranska) on ranskalainen yrittäjä. Hän on kansainvälisen kosmetiikkayhtiö L'Oréalin toimitusjohtaja ja entinen toimitusjohtaja.Un pur produit L'Oréal Yhtiön 65-vuotiaan ikärajan vuoksi hänet korvasi toimitusjohtajana Nicolas Hieronimus 1. toukokuuta 2021, mutta hän pysyi hallituksen puheenjohtajana.Nicolas Hieronimus succédera à Jean-Paul Agon à la tête de L’Oréal Hän valmistui HEC Parisista vuonna 1978. Hänet nimitettiin 7. huhtikuuta 2022 koulun johtokunnan puheenjohtajaksi Jean-Paul Vermèsin tilalle.HEC: Jean-Paul Agon (L’Oréal) nommé président == Lähteet == == Aiheesta muualla == Luokka:Ranskalaiset liikemiehet Luokka:Vuonna 1956 syntyneet Luokka:Elävät henkilöt
Friedrich Moch

Friedrich Moch (s. 12. huhtikuuta 2000 Memmingen) on saksalainen maastohiihtäjä. Moch saavutti nuorten MM-kilpailuissa pronssia 4 × 5 kilometrin viestissä Lahdessa 2019 sekä hopeaa 10 kilometrin perinteisen hiihtotavan kilpailussa ja 30 kilometrin vapaan hiihtotavan yhteislähtökilpailussa Oberwiesenthalissa 2020. Alle 23-vuotiaiden sarjassa hän saavutti MM-hopeaa 15 kilometrin vapaan hiihtotavan kilpailussa Vuokatissa 2021. Moch sijoittui Oberstdorfin MM-kilpailuissa 2021 parhaimmillaan 20:nneksi 50 kilometrin perinteisen hiihtotavan yhteislähtökilpailussa. Pekingin olympialaisissa 2022 hän oli 30 kilometrin yhdistelmäkilpailussa kolmastoista. Planican MM-kilpailuissa 2023 hän hiihti ankkuriosuuden pronssia saavuttaneessa Saksan joukkueessa 4 × 10 kilometrin viestissä. Yhdistelmäkilpailussa hän sijoittui seitsemänneksi ja 15 kilometrin vapaan hiihtotavan kilpailussa kahdeksanneksi. Moch kilpaili maailmancupissa ensimmäisen kerran Oberstdorfissa tammikuussa 2020. Ensimmäiset maailmancupin pisteensä hän sai oltuaan 22:s Davosin 15 kilometrin vapaan hiihtotavan kilpailussa joulukuussa 2020. Kymmenen parhaan joukkoon hän sijoittui ensimmäisen kerran oltuaan kymmenes Lahden 30 kilometrin yhdistelmäkilpailussa tammikuussa 2021. Ensimmäisen palkintosijansa hän saavutti oltuaan kolmas Tour de Skin 2021–2022 päätösetapilla, 10 kilometrin vapaan hiihtotavan kilpailussa Val di Fiemmessä. Seuraavan talven Tour de Skillä hän oli nopein Oberstdorfin 20 kilometrin vapaan hiihtotavan takaa-ajokilpailun osuusajoissa. Tour de Skillä 2023–2024 hän sijoittui toiseksi sekä loppunousuun päättyneellä päätösetapilla että Tour de Skin kokonaiskilpailussa. Hän oli samalla kaudella kuudes maailmancupin kokonaiskilpailussa. Kauden 2024–2025 Tour de Skillä hän oli viimeisellä etapilla kolmas ja kokonaiskilpailussa kuudes. == Lähteet == Luokka:Saksalaiset maastohiihtäjät Luokka:Vuonna 2000 syntyneet Luokka:Elävät henkilöt
Baijerin kansanpuolue

Baijerin kansanpuolue (, BVP) oli kristillissosiaalinen poliittinen puolue Baijerin vapaavaltiossa Weimarin tasavallan aikana. Monarkian romahdettua vuonna 1918 Baijerin kansanpuolue irtaantui kansallisella tasolla kristillisdemokraattisesta keskustapuolueesta ja muodosti konservatiivisemman ja oikeistolaisemman alueellisen puolueen. Se johti Baijerin politiikkaa aina kansallissosialistien valtaannousuun asti. Nykyinen Baijerin kristillissosiaalinen unioni on BVP:n poliittinen seuraaja. == Lähteet == Luokka:Saksan puolueet Luokka:Weimarin tasavalta Luokka:Kristillisdemokraattiset puolueet Luokka:Baijerin politiikka Luokka:Konservatiiviset puolueet
Jalkapallon Suomen Cup 2024

Jalkapallon miesten Suomen Cup 2024 on Suomen Cupin 70. järjestämisvuosi. Kilpailuun osallistuu kaiken kaikkiaan 364 joukkuetta. Cup huipentuu Tammelan stadionilla 21. syyskuuta 2024 pelattavaan loppuotteluun. Miesten Suomen Cupin hallitseva mestari on Veikkausliiga-joukkue Ilves. Jalkapallon naisten Suomen Cup 2024 huipentuu Tammelan stadionilla 22. syyskuuta 2024 pelattavaan loppuotteluun, jossa vastakkain Helsingin jalkapalloklubi ja FC Honka. == Kilpailun kulku - Miesten Suomen Cup == Kolmannelle kierrokselle, jolla mukaan tulivat lähes kaikki kolmen ylimmän sarjatason joukkueet, selvisi yksi Suomen 8. sarjatason (Kutonen) joukkue, kotkalainen Popinniemen Ponnistus, voitettuaan 27. maaliskuuta Vitosessa pelaavan HP-47:n numeroin 7–1. Neljännelle kierrokselle selvisi viisi joukkuetta 6. sarjatasolta (Nelonen), mutta ei yhtään joukkuetta sitä alempaa. Viidennelle kierrokselle, jolla mukaan tulevat myös UEFA:n seurajoukkuekilpailuihin osallistuvat seurat, ja joka pelattiin kesäkuun puolivälissä, selvisi 6. sarjatasolta (Nelonen) yksi joukkue, Pöxyt/TNT, ja 5. sarjatasolta (Kolmonen) kolme joukkuetta. Kuudennella kierroksella ei nähdä Kakkosta (neljäs sarjataso) alempana pelaavia joukkueita. Kierros Pelipäivä(t) Arvontapäivä Kierroksella mukaan tulevat joukkueet Joukkueita kierroksella (jäljellä kaikkiaan) Alin sarjataso, jolta joukkue mukana Tasauskierros 9. helmikuuta – 3. maaliskuuta 31. tammikuuta Vitosen, Kutosen ja Seiskan joukkueet JKKI-ikämiesjoukkueet 140 (364) Seiska & M40 1\. kierros 9. helmikuuta - 17. maaliskuuta Kolmosen ja Nelosen joukkueet 240 (294) Kutonen & M40 2\. kierros 12. maaliskuuta - 1. huhtikuuta 5. maaliskuuta - 120 (174) Kutonen & M35 3\. kierros 16. huhtikuuta - 28. huhtikuuta 3. huhtikuuta Veikkausliiga-joukkueet (6kpl), jotka eivät pelaa UEFAn seurajoukkuekilpailuissa Ykkösliigan, Ykkösen ja Kakkosen joukkueet 112 (118) Kutonen & M35 4\. kierros 8. toukokuuta - 12. toukokuuta 30. huhtikuuta Liigacup-menestyksen perusteella valikoituneet Veikkausliiga- joukkueet: FC Inter ja FC Lahti 56 (60) Nelonen 5\. kierros 15. kesäkuuta - 16. kesäkuuta 16. toukokuuta Veikkausliiga-joukkueet, jotka pelaavat UEFAn seurajoukkuekilpailuissa: HJK, KuPS, VPS ja Ilves 32 Nelonen 6\. kierros 25. kesäkuuta - 26. kesäkuuta - 16 Kakkonen 7\. kierros (puolivälierät) 3. heinäkuuta 27. kesäkuuta 8 Ykkönen 8\. kierros (välierät) 21. elokuuta 4 Veikkausliiga Finaali 21. syyskuuta - 2 Veikkausliiga == Tasauskierros == Tasauskierroksen ensimmäinen ottelu ja samalla koko Suomen Cupin 2024 ensimmäinen ottelu, FC Pakila – PEP pelattiin 10. helmikuuta Helsingissä.https://tulospalvelu.palloliitto.fi/match/3364490/lineupshttps://tulospalvelu.palloliitto.fi/match/3364480/lineupshttps://tulospalvelu.palloliitto.fi/category/MSC!spljp24/group/1/ == Lähteet == Luokka:Suomen Cup Suomen Cup
Tammelan stadion

Tammelan stadion on Tampereella Tammelassa sijaitseva jalkapallostadion, joka valmistui vuonna 2023. Stadion toimii Veikkausliigassa pelaavan Ilveksen miesten joukkueen, Kansallisessa Liigassa pelaavan Ilveksen naisten joukkueen, Kakkosessa pelaavan Tampere Unitedin ja Kakkosessa pelaavan TPV:n kotikenttänä. Vanha Tammelan stadion purettiin 2020–2021 ja sen paikalle rakennettiin uudentyyppinen, niin sanottu hybridistadion, johon jalkapallokentän lisäksi on rakennettu asuntoja ja kaupallisia tiloja. == Uuden stadionin rakentaminen == Uuden stadionin hankkimiseksi järjestettiin suunnittelukilpailu, johon halusi mukaan 22 ehdokasta, ja joista varsinaiseen suunnittelukilpailuun osallistumaan valittiin kuusi arkkitehtitoimistoa. Kilpailun tulos julkistettiin 1. lokakuuta 2014. Voittaneen esityksen Hattutemppu takana oli JKMM Arkkitehdit pääsuunnittelijana arkkitehti Samuli Miettinen. Hanke toteutettiin allianssina Tampereen kaupungin, Pohjola Rakennuksen ja JKMM Arkkitehtien kesken. == Palkintoja == Stadion palkittiin vuoden 2023 lopulla Vuoden teräsrakenne -palkinnolla. Lokakuussa 2024 Tammelan stadion sai Arkkitehtuurin Finlandia -palkinnonhttps://www.arkkitehtuurinfinlandia.fi/ehdokkaat/tammelan-stadion. Tammikuussa 2025 Tammelan stadion sai Vuoden betonirakenne 2024 -palkinnon. == Lähteet == == Aiheesta muualla == *https://www.tammelanstadion.fi/ Stadionin verkkosivut Luokka:Tampereen urheilupaikat Luokka:Suomen jalkapallostadionit Stadion
Moa Ilar

Moa Ilar (s. 6. heinäkuuta 1997) on ruotsalainen maastohiihtäjä. Ilar sijoittui nuorten MM-kilpailujen 20-vuotiaiden sarjan henkilökohtaisilla matkoilla parhaimmillaan kymmenenneksi 10 kilometrin yhdistelmäkilpailussa Soldier Hollow'ssa 2017. 23-vuotiaiden sarjassa hän oli kuudes 15 kilometrin vapaan hiihtotavan yhteislähtökilpailussa Oberwiesenthalissa 2020. Hän sijoittui 15 kilometrin yhdistelmäkilpailussa 45:nneksi Pekingin olympialaisissa 2022 ja 35:nneksi Planican MM-kilpailuissa 2023. Ilar kilpaili maailmancupissa ensimmäisen kerran Ulricehamnissa tammikuussa 2019. Ensimmäiset maailmancupin pisteensä hän saavutti oltuaan kahdeksastoista Tour de Skihin kuuluneessa Val Müstairin vapaan hiihtotavan sprintissä uudenvuodenpäivänä 2021. Kymmenen parhaan joukkoon hän sijoittui ensimmäisen kerran oltuaan kahdeksas Rukan 10 kilometrin vapaan hiihtotavan takaa- ajokilpailussa marraskuussa 2021. Kyseisen takaa-ajo-osuuden osuusajoissa hän oli kolmas. Hän voitti Rukalla käydyn 20 kilometrin vapaan hiihtotavan yhteislähtökilpailun marraskuussa 2023. Jällivaaran 10 kilometrin vapaan hiihtotavan kilpailussa hän oli viikkoa myöhemmin kolmas. == Lähteet == Luokka:Ruotsalaiset maastohiihtäjät Luokka:Vuonna 1997 syntyneet Luokka:Elävät henkilöt
Tabasarandin nurar

Tabasarandin nurar (Табасарандин нурар, ”Tabasaranin aamuruskot”) on Venäjällä Dagestanin tasavallan pääkaupungissa Mahatškalassa ilmestyvä tabasaraninkielinen sanomalehti. Tabasaranin piirin keskuskylässä Hutšnissa ilmestynyt lehti perustettiin vuonna 1932 nimellä Uru Tabasaran (”Punainen Tabasaran”). Se oli NKP(b):n piirikomitean ja piirin toimeenpanevan komitean äänenkannattaja. Vuonna 1938 lehti siirtyi latinalaisesta kyrilliseen kirjaimistoon ja sai nimen Kolhozdin umur (”Kolhoosien elämä”). 1970-luvulla lehti sai nimen Tabasarandin nurar, ja vuonna 1995 siitä tuli Dagestanin tasavallan parlamentin ja hallituksen äänenkannattaja. Lehti ilmestyy kerran viikossa kahdeksansivuisena ja A3-kokoisena. Sen painosmäärä oli 2 100 kappaletta vuonna 2023. ==Lähteet== ==Aiheesta muualla== * Lehden sivusto Luokka:Neuvostoliittolaiset sanomalehdet Luokka:Dagestanilaiset sanomalehdet
Alankomaat toisessa maailmansodassa

Natsi-Saksan armeija valtasi puolueettomaksi julistautuneen Alankomaat toisessa maailmansodassa viikon sisällä 10. toukokuuta 1940 alkaen. Alankomaat vapautui saksalaisten miehityksestä toukokuussa vuonna 1945 liittoutuneiden armeijan avulla. == Miehitysaika == Kuningatar Vilhelmiina pakeni perheineen Englantiin 13. toukokuuta 1940 ja perusti pakolaishallituksen. Luftwaffe pommitti Rotterdamia 14. toukokuuta 1940. Pommituksissa sai surmansa 2 500 ihmistä. Helmikuussa 1941 saksalaiset aloittivat juutalaisten vainot. Yhteensä 120 000 juutalaista karkotettiin Saksaan ja 104 000 heistä tuhottiin. Miehityshallintoa vastustamaan perustettiin vastarintaliike, johon liittyivät kaikki maan poliittiset ryhmät kansallissosialisteja lukuun ottamatta. Miehityskauden viimeinen, ankara talvi 1944-1945 oli Alankomaille erityisen vaikea. Maa, etenkin Länsi-Alankomaat, kärsi vakavasta nälänhädästä (niin kutsuttu nälkätalvi, ), jossa kuoli arviolta 22 000 ihmistä.Jong, de L.: Het Koninkrijk der Nederlanden in de Tweede Wereldoorlog. Nide 10b: Het laatste jaar, 1. osa, s. 160–275. Rijksinstituut voor Oorlogsdocumentatie 1980. == Sodan aiheuttamat vahingot == Sota maksoi yhteensä 210 000 hollantilaisen hengen. Viljelysmaasta 228 620 hehtaaria joutui sodan aikana veden alle. Tuotantokapasiteetista menetettiin 40 prosenttia. Kaasun tuotanto laski 18 prosenttiin ja sähkön tuotanto 16 prosenttiin sotaa edeltäneen ajan tasosta. Aineellisten vahinkojen arvoksi arvioitiin 10–15 miljardia sotaa edeltäneen ajan guldenia. == Lähteet == == Aiheesta muualla == toinen maailmansota Luokka:Toinen maailmansota maittain